**Ministru kabineta noteikumu projekta "Noteikumi par uzņēmējdarbības riska valsts nodevu 2018. gadā" sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Likuma "Par darbinieku aizsardzību darba devēja maksātnespējas gadījumā" 6. panta ceturtā daļa.  Ministru kabineta 2017. gada 18. jūlija sēdes protokola Nr. 36 31. § 3. punkts.  Ministru kabineta 2016. gada 2. augusta sēdes protokola Nr. 38 38. § 3. punkts.  Maksātnespējas likuma 62. panta 7.3 daļa.  Ministru prezidenta 2016. gada 22. janvāra rezolūcija Nr. 12/SAN-2284 (uzdevums Nr. 2014-UZD-3399; Valsts kancelejas 2016. gada 28. decembra uzdevums Nr. 12/2014-JUR-201).  Ministru kabineta 2017. gada 28. augusta ārkārtas sēdes protokola Nr. 41 1. § 26. punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | I. Saskaņā ar likuma "Par darbinieku aizsardzību darba devēja maksātnespējas gadījumā" 6. panta ceturto daļu Ministru kabinets katru gadu nosaka uzņēmējdarbības riska valsts nodevas (turpmāk – URVN) apmēru un darbinieku prasījumu garantiju fonda pašu ieņēmumos ieskaitāmās nodevas daļu. Tāpat saskaņā ar Maksātnespējas likuma 62. panta 7.3 daļu Ministru kabinets URVN līdzekļu ietvaros nosaka, kāda šo līdzekļu daļa novirzāma juridiskās personas maksātnespējas procesa izmaksu segšanai šā panta 7.2 daļā noteiktajā gadījumā, proti, ja no depozīta iemaksas tiesa atbrīvo darbinieku, kurš iesniedz maksātnespējas procesa pieteikumu par darba devēja (juridiskās personas) pasludināšanu par maksātnespējīgu. Ievērojot minētos deleģējumus, kā arī Ministru kabineta 2016. gada 2. augustā sēdes protokola Nr. 38 38. § un 2017. gada 18. jūlija sēdes protokola Nr. 36 31. § noteikto, izstrādātajā Ministru kabineta noteikumu projektā "Noteikumi par uzņēmējdarbības riska valsts nodevu 2018. gadā" (turpmāk – noteikumu projekts) ir noteikts URVN apmērs, maksāšanas kārtība, kā arī pamatbudžeta apakšprogrammā 06.04.00 "Darbinieku prasījumu garantijas fonds" un 06.05.00 "Maksātnespējas procesa izmaksas" ieskaitāmās nodevas daļa 2018. gadā.  1. Ministru kabineta 2016. gada 2. augusta sēdē izskatītajā informatīvajā ziņojumā "Par uzņēmējdarbības riska valsts nodevas sadalījumu 2017.–2019. gadam" (Ministru kabineta 2016. gada 2. augusta sēdes protokola Nr. 38 38. §) (turpmāk – 2016. gada informatīvais ziņojums) un Ministru kabineta 2016. gada 2. augusta sēdes protokola Nr. 38 38. § 2. punktā noteikts, ka URVN 2017.–2019. gadā ir 0,36 *euro* mēnesī, ko aprēķina par katru darbinieku, ar kuru nodibinātas darba tiesiskās attiecības.  Ievērojot minēto, noteikumu projektā paredzēts, ka URVN 2018. gadā ir 0,36 *euro* mēnesī, ko aprēķina par katru darbinieku, ar kuru nodibinātas darba tiesiskās attiecības, saglabājot nosacījumu, ka attiecībā uz darbiniekiem, par kuriem tiek maksāts sezonas laukstrādnieku ienākuma nodoklis, darba devējam URVN nav jāmaksā.  Minētais izņēmums saistīts ar to, ka sezonas laukstrādnieku iedzīvotāju ienākuma nodokļa piemērošanai ir noteikts īpašs regulējums likumā "Par iedzīvotāju ienākuma nodokli". Sezonas laukstrādnieku ienākuma nodokļa maksātājs ir fiziska persona, ko lauksaimniecības sezonas darbos nodarbina lauksaimnieks periodā no 1. aprīļa līdz 30. novembrim. Ar personu, kas tiek nodarbināta sezonas rakstura darbos, ir jāslēdz darba līgums uz noteiktu laiku vai uzņēmuma līgums. Ņemot vērā to, ka sezonas laukstrādnieku ienākuma nodoklis piemērojams tikai 65 dienas un, turpinot darba tiesiskās attiecības ar darba ņēmēju pēc 65 dienām, nodokļi (tostarp URVN) tiek maksāti vispārējā kārtībā, kā arī to, ka personas līdz 18 gadu vecumam sezonas lauksaimniecības darbos parasti tiek nodarbinātas tikai skolēnu vasaras brīvdienās, tad, lai ievērotu vienlīdzības principu un stimulētu lauksaimniekus sezonas lauksaimniecības darbos nodarbināt arī personas līdz 18 gadu vecumam (nepalielinot nodokļu slogu darba devējiem), darba devējam nav jāmaksā URVN par darbinieku, ar kuru nodibinātas darba tiesiskās attiecības un par kuru tiek maksāts sezonas laukstrādnieku ienākuma nodoklis.  2. Ministru kabineta 2017. gada 18. jūlija sēdē izskatītajā informatīvajā ziņojumā "Par Maksātnespējas administrācijas attīstību" (protokola Nr. 36 31. §) (turpmāk – 2017. gada informatīvais ziņojums) un attiecīgajā Ministru kabineta sēdes protokolā paredzēts, ka Maksātnespējas administrācijas kapacitātes stiprināšanai (tostarp Maksātnespējas likumā noteikto uzdevumu nodrošināšanai saistībā ar maksātnespējas procesa administratoru (turpmāk – administrators) profesijas tiesiskā regulējuma izmaiņām, disciplināratbildības institūta ieviešanai, Elektroniskās maksātnespējas uzraudzības sistēmas publicitātes nodrošināšanai, administratoru pretendentu saraksta (rindas) darbības uzlabošanai, risku vadības sistēmas izveidošanai un nodarbināto darba algas palielināšanai) jāpalielina iestādes finansējumam novirzāmā dotācija, kā finansēšanas avotu izmantojot URVN daļu, ieskaitot to vispārējos valsts budžeta ieņēmumos (Ministru kabineta 2017. gada 18. jūlija sēdes protokola Nr. 36 31. § 3. un 5. punkts) 2018.gadā 43% (1 308 118 *euro*) no URVN ieņēmumiem un apakšprogrammai 06.04.00 "Darbinieku prasījumu garantiju fonds" ieņēmumi no URVN tiek paredzēti 57 % apmērā (1 739 862 *euro*).  3. Ministru kabineta 2016. gada 2. augusta sēdes protokola Nr. 38 38. § 4. punktā noteikts, ka visus iekasētos URVN ieņēmumus, kas pārsniedz likumā par valsts budžetu kārtējam gadam plānoto apjomu, jāieskaita valsts pamatbudžeta apakšprogrammas 06.04.00 "Darbinieku prasījumu garantiju fonds" kontā. Attiecīgs regulējums ir iekļauts noteikumu projekta 7. punktā.  4. Ministru kabineta 2017. gada 28. augusta ārkārtas sēdes protokola Nr. 41 1. § 26. punktā ir noteikts, ka Tieslietu ministrijai sagatavojot Ministru kabineta noteikumu projektu par uzņēmējdarbības riska valsts nodevas apmēru un darbinieku prasījumu garantiju fondā ieskaitāmās nodevas daļu attiecīgajā gadā, jānosaka optimāli nepieciešamo līdzekļu apmēru atbilstoši riska iestāšanās vērtējumam (..). Atbilstoši uzdotajam ir veikts optimāli nepieciešamo līdzekļu apmēra atbilstoši riska iestāšanās vērtējumam aprēķins (skat. tabulā zemāk).   |  |  |  |  |  | | --- | --- | --- | --- | --- | | Gads | 2018 | 2019 | 2020 | Vidēji | | 1. 2008. gada krīzes gadu sekas (2009.-2011.) vidēji 3800 cilvēki gadā | 3800 | 3800 | 3800 |  | | 2. Vidēji uz cilvēku gadā | 1658 | 1696 | 1735 |  | | 3. Nepieciešamā summa krīzes gadījumā | 6 300 400 | 6 444 800 | 6 593 000 | **6 446 067** | | 4. URVN ieņēmumi DPGF | 1 739 862 | 1 936 678 | 1 911 678 | **1 862 739** | | 5. Nepieciešamais "drošības spilvens" ("vidēji" 3. ailes un "vidēji" 4. ailes starpība) |  |  |  | **4 583 328** |   Atbilstoši veiktajam aprēķinam, ja iestātos 2008. gadam līdzīga krīze, nepieciešamais "drošības spilvens" ir vidēji 4 583 328 *euro*, kuru vienmēr būtu nepieciešams uzturēt darbinieku prasījumu garantiju fonda atlikumā (uzkrājumā no iepriekšējiem gadiem). Šobrīd darbinieku prasījumu garantiju fonda uzkrātais atlikums pārsniedz deviņus miljonus *euro*.  II. Saskaņā ar Maksātnespējas likuma pārejas noteikumu 2. un 5. punktu maksātnespējas procesiem, kas uzsākti līdz 2007. gada 31. decembrim, tiek piemērotas likuma "Par uzņēmumu un uzņēmējsabiedrību maksātnespēju" normas, savukārt maksātnespējas procesiem, kas uzsākti no 2008. gada 1. janvāra līdz 2010. gada 31. oktobrim, tiek piemērotas Maksātnespējas likuma (spēkā līdz 2010. gada 31. oktobrim) normas. Maksātnespējas procesos, kas uzsākti līdz 2010. gada 31. oktobrim, maksātnespējas procesa izmaksas saskaņā ar Maksātnespējas likuma pārejas noteikumu 10. punktu tiek segtas no naudas līdzekļu iepriekšējo gadu atlikuma valsts pamatbudžeta apakšprogrammā 06.05.00 "Maksātnespējas procesa izmaksas". Naudas līdzekļu atlikums ir radies no iepriekšējo gadu URVN ieņēmumiem, kas netika iztērēti valsts budžeta apakšprogrammas 06.05.00 "Maksātnespējas procesa izmaksas" (līdz 2014. gadam – 35.03.00 "Maksātnespējas procesa izmaksas") ietvaros. 2017. gada 30. augustā bija aktīvi (uzsākti līdz 2010. gada 31. oktobrim un vēl nav pabeigti) 65 šādi maksātnespējas procesi, kuros 2018. gadā, iespējams, būs nepieciešams segt maksātnespējas procesa izmaksas no naudas līdzekļu atlikuma atbilstoši Maksātnespējas likuma pārejas noteikumu 10. punktam.  Kopš 2010. gada 1. novembra, stājoties spēkā Maksātnespējas likumam, maksātnespējas procesa izmaksas vairs netiek segtas no valsts budžeta līdzekļiem, bet gan no maksātnespējas procesa pieteikuma iesniedzēja (privātpersonas) iemaksātā depozīta. Vienlaikus jāņem vērā, ka no depozīta iemaksas pilnīgi vai daļēji var tikt atbrīvots darbinieks, kas iesniedz maksātnespējas procesa pieteikumu par darba devēja (juridiskās personas) pasludināšanu par maksātnespējīgu. Minētais izņēmums Maksātnespējas likumā noteikts, lai nodrošinātu normatīvā regulējuma atbilstību Satversmes tiesas 2012. gada 20. aprīļa spriedumam lietā Nr. 2011-16-01 "Par [Maksātnespējas likuma](http://likumi.lv/ta/id/214590-maksatnespejas-likums) [62. panta](http://likumi.lv/ta/id/214590-maksatnespejas-likums#p62) pirmās daļas un [Civilprocesa likuma](http://likumi.lv/ta/id/50500-civilprocesa-likums) 363.2 panta otrās daļas normu, ciktāl tās neparedz tiesas tiesības atbrīvot personas no depozīta iemaksas, atbilstību [Latvijas Republikas Satversmes](http://likumi.lv/ta/id/57980-latvijas-republikas-satversme) [92. pantam](http://likumi.lv/ta/id/57980-latvijas-republikas-satversme#p92)", ar kuru Maksātnespējas likuma 62. panta pirmās daļas norma par maksātnespējas procesa depozīta iemaksu, ciktāl tā attiecas uz darbiniekiem, kuru vienīgais tiesību aizsardzības līdzeklis ir darba devēja pasludināšana par maksātnespējīgu, atzīta par neatbilstošu Latvijas Republikas Satversmes 92. panta pirmajam teikumam. Līdz ar to Maksātnespējas likuma 62. pants tika papildināts ar 7.1-7.4 daļu (saskaņā ar Maksātnespējas likuma pārejas noteikumu 34. punktu 2014. gada 25. septembrī Saeimā pieņemtā likuma "Grozījumi Maksātnespējas likumā" 1.-76. pants stājās spēkā 2015. gada 1. martā).  Valsts budžeta apakšprogramma 06.05.00 "Maksātnespējas procesa izmaksas" tiek uzturēta, lai varētu segt maksātnespējas procesa izmaksas, pamatojoties uz Maksātnespējas likuma pārejas noteikumu 10. punktā un Maksātnespējas likuma 62. panta 7.2 un 7.3 daļā noteikto. Ņemot vērā, ka no naudas līdzekļu iepriekšējo gadu atlikuma valsts pamatbudžeta apakšprogrammā 06.05.00 "Maksātnespējas procesa izmaksas" ir naudas līdzekļu uzkrājums, kā arī to, ka aktīvie procesi, kuri uzsākti līdz 2010. gada 31. oktobrim, samazinās, un to, ka gadā vidēji paredzami 6 gadījumi juridiskās personas maksātnespējas procesa izmaksu segšanai Maksātnespējas likuma 62. panta 7.1 daļā noteiktajā gadījumā, atlikumā esošo naudas līdzekļu pietiks minēto izmaksu segšanai. Līdz ar to atbilstoši 2016. gada informatīvajā ziņojumā noteiktajam 2018. gadā URVN daļas novirzīšana šim mērķim nav nepieciešama. Ievērojot minēto, noteikumu projektā ir noteikts, ka 2018. gadā valsts budžeta apakšprogrammā 06.05.00 "Maksātnespējas procesa izmaksas" netiek ieskaitīti līdzekļi no attiecīgajā gadā iekasētās URVN juridiskās personas maksātnespējas procesa izmaksu segšanai atbilstoši Maksātnespējas likuma 62. panta 7.3 daļai, jo attiecīgās izmaksas tiks segtas no līdzekļu atlikuma, kuri Maksātnespējas administrācijai (URVN līdzekļu ietvaros) piešķirti līdz 2010. gada 31. oktobrim uzsākto maksātnespējas procesa izmaksu segšanai.  Lai nodrošinātu maksātnespējas procesa izmaksu segšanu maksātnespējas procesos, kas tika uzsākti līdz 2010. gada 31. oktobrim, kā arī atbilstoši Maksātnespējas likuma 62. panta 7.3 daļai, sākot ar 2018. gada 1. janvāri, saskaņā ar Ministru kabineta 2010. gada 28. decembra noteikumos Nr. 1220 "Asignējumu piešķiršanas un izpildes kārtība" noteikto kārtību no iepriekšējo gadu atlikuma tiks ieskaitīts finansējums 1677 *euro* mēnesī (20 126 *euro* gadā) valsts pamatbudžeta apakšprogrammas 06.05.00 "Maksātnespējas procesa izmaksas" izdevumiem, ņemot vērā, ka no iepriekšējo gadu atlikuma ir naudas līdzekļu uzkrājums. |
| 3. | Projekta izstrādē iesaistītās institūcijas. | Tieslietu ministrija (Maksātnespējas administrācija). |
| 4. | Cita informācija. | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 1. Darba devēji, kuriem ir pienākums maksāt URVN, (pēc 2017. gada augusta datiem šādu darba devēju skaits ir vidēji 68 842 mēnesī).  2. Noteikumu projekts ietekmē Maksātnespējas administrācijas darbiniekus. 2017. gada 18. augustā Maksātnespējas administrācijā ir 52 amata vietas.  3. Tiesiskās aizsardzības procesa un maksātnespējas procesa subjekti. Saskaņā ar Maksātnespējas administrācijas apkopoto informāciju 2017. gada pirmajā pusgadā kopā ir aktīvi 6575 tiesiskās aizsardzības procesi, juridiskās personas maksātnespējas procesi un fiziskās personas maksātnespējas procesi. |
| 2. | Tiesiskā regulējuma ietekme uz tautsaimniecību un administratīvo slogu | 1. Noteikumu projektā paredzētais tiesiskais regulējums nemaina ietekmi uz darba devējiem, jo URVN tiek saglabāta līdzšinējā apmērā.  2. Noteikumu projekta tiesiskais regulējums nemaina Maksātnespējas administrācijas tiesības un pienākumus, kā arī veicamās darbības. Maksātnespējas administrācijas finansējuma palielinājums paaugstinās iestādes darbinieku motivāciju un darba efektivitāti, kvalifikāciju, kā arī mazinās personāla mainību un stiprinās institucionālo atmiņu. Savukārt informācijas sistēmu attīstīšana un pilnveidošana uzlabos iestādes īstenoto uzraudzības procesu, nodrošinās iespēju veikt datu analīzi, samazinās manuālo darbu, paātrinās dokumentu apriti un izsekojamību.  3. Stiprinot maksātnespējas procesa uzraudzību, tiks paaugstināta maksātnespējas procesa efektivitāte, kas pozitīvi ietekmēs tiesiskās aizsardzības procesā, juridiskās personas maksātnespējas procesā un fiziskās personas maksātnespējas procesā iesaistītās personas. Padarot efektīvāku maksātnespējas procesa norises kontroli, kopumā pozitīvi tiks ietekmēta tautsaimniecība. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Cita informācija | Nav. |

|  |  |  |  |  |  |  |
| --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | |
| **Rādītāji** | | **2017. gads** | | Turpmākie trīs gadi (*euro*) | | |
| **2018.** | **2019.** | **2020.** |
| Saskaņā ar valsts budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |  | Izmaiņas, salīdzinot ar kārtējo (n) gadu |
| 1 | | 2 | 3 | 4 | 5 | 6 |
| 1. Budžeta ieņēmumi: | | 3 211 435 | 0 | - 1 305 573 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi, t.sk.:  1.1.1. apakšprogramma 06.03.00 "Maksātnespējas procesa pārvaldība"  1.1.2. apakšprogramma 06.04.00 "Darbinieku prasījumu garantiju fonds" ieņēmumi no maksas pakalpojumiem un citi pašu ieņēmumi  1.1.3. apakšprogramma 06.05.00 "Maksātnespējas procesa izmaksas" ieņēmumi no maksas pakalpojumiem un citi pašu ieņēmumi | | 3 211 435  484 538  2 725 397  1 500 | 0  0  0  0 | - 1 305 573   -484 538  - 820 535  - 500 | 0  0  0  0 | 0  0  0  0 |
| 1.2. valsts speciālais budžets | |  |  |  |  |  |
| 1.3. pašvaldību budžets | |  |  |  |  |  |
| 2. Budžeta izdevumi: | | 2 013 636 | 0 | -290 786 |  |  |
| 2.1. valsts pamatbudžets, t.sk.  2.1.1. apakšprogramma 06.03.00 "Maksātnespējas procesa pārvaldība"  2.1.2. apakšprogramma 06.04.00 "Darbinieku prasījumu garantiju fonds"  2.1.3. apakšprogramma 06.05.00 "Maksātnespējas procesa izmaksas" | | 2 013 636  484 538  1 500 553  28 545 | 0  0  0 | -290 786   -484 538  201 171  - 7 419 | 0  0  0  0 | 0  0  0  0 |
| 2.2. valsts speciālais budžets | |  |  |  |  |  |
| 2.3. pašvaldību budžets | |  |  |  |  |  |
| 3. Finansiālā ietekme: | | 1 197 799 | 0 | - 1 014 787 | 0 | 0 |
| 3.1. valsts pamatbudžets | | 1 197 799 | 0 | - 1 014 787 | 0 | 0 |
| 3.2. speciālais budžets | |  |  |  |  |  |
| 3.3. pašvaldību budžets | |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | |  |  |  |  |  |
|  |  |  |  |
|  |  |  |  |
| 5. Precizēta finansiālā ietekme: | |  |  |  |  |  |
| 5.1. valsts pamatbudžets | |  |  |  |  |
| 5.2. speciālais budžets | |  |  |  |  |
| 5.3. pašvaldību budžets | |  |  |  |  |
| 6. Detalizēts ieņēmumu un izdevumu aprēķins:  **2017. gads**  Saskaņā ar likumu "Par valsts budžetu 2017. gadam" kopējie ieņēmumi no URVN un ieņēmumi no atgūtajiem līdzekļiem plānoti 3 211 435 *euro*apmērā sadalījumā pa apakšprogrammām:  06.03.00 "Maksātnespējas procesa pārvaldība" ieņēmumi no maksas pakalpojumiem un citiem pašu ieņēmumiem 484 538 *euro*;  06.04.00 "Darbinieku prasījumu garantiju fonds" ieņēmumi no maksas pakalpojumiem un citiem pašu ieņēmumiem 2 725 397 *euro (*t.sk. atgūtie līdzekļi maksātnespējas procesā 165 000 *euro*);  06.05.00 "Maksātnespējas procesa izmaksas" 1500 *euro* atgūtie līdzekļi maksātnespējas procesā.  Kopējie 2017. gada ieņēmumi 3 211 435 *euro* (t.sk. no URVN 3 044 935 *euro* un no atgūtajiem līdzekļiem 166 500 *euro*).  Izdevumu sadalījums pa apakšprogrammām:  06.03.00 "Maksātnespējas procesa pārvaldība" kopējie izdevumi no URVN 484 538 *euro*;  06.04.00 "Darbinieku prasījumu garantiju fonds" kopējie izdevumi 1 500 553 *euro* (t.sk. no iepriekšējo gadu atlikuma 35 000 *euro* un no URVN 1 465 553 *euro*);  06.05.00 "Maksātnespējas procesa izmaksas" kopējie izdevumi 28 545 *euro* (t.sk. no iepriekšējo gadu atlikuma 27 045 *euro* un no atgūtajiem līdzekļiem 1 500 *euro*).  Kopējie 2017. gada izdevumi 2 013 636 *euro*.  **2018. gads**  Atbilstoši 2017. gada informatīvajam ziņojumam 2018. gada kopējie ieņēmumi no URVN un ieņēmumiem no atgūtajiem līdzekļiem maksātnespējas procesos plānoti 1 905 862 *euro* apmērā sadalījumā pa apakšprogrammām:  06.04.00 "Darbinieku prasījumu garantiju fonds" ieņēmumi no maksas pakalpojumiem un citiem pašu ieņēmumiem 1 904 862 *euro* (t.sk. atgūtie līdzekļi maksātnespējas procesā 165 000 *euro*);  06.05.00 "Maksātnespējas procesa izmaksas" 1000 *euro* atgūtie līdzekļi maksātnespējas procesā (2016. gada informatīvais ziņojums).  Izdevumu sadalījums pa apakšprogrammām:  06.04.00 "Darbinieku prasījumu garantiju fonds" 1 701 724 *euro* apmērā  06.05.00 "Maksātnespējas procesa izmaksas" 21 126 *euro* apmērā  Kopējie 2018. gada izdevumi 1 722 850 *euro*. | | | | | | |
| 7.Cita informācija | URVN neizpildes gadījumā izdevumi, kas saistīti ar iesniegto maksātnespējīgo darba devēju darbinieku prasījumu apmierināšanu, tiks segti no iepriekšējo gadu atlikuma vai saskaņā ar likuma "Par darbinieku aizsardzību darba devēja maksātnespējas gadījumā" 7. panta trešo daļu – no valsts budžeta. Vienlaikus jānorāda, ka izdevumi norādītajam mērķim nav prognozējami, bet līdzekļu uzkrājums darbinieku prasījumu garantiju fondā ir pietiekams arī gadījumā, ja URVN netiks iekasēta plānotajā apmērā. | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalības un komunikācijas aktivitātes saistībā ar noteikumu projektu nav plānotas, jo URVN apmērs noteikts atbilstoši 2016. gada informatīvajam ziņojumam un 2017. gada informatīvajam ziņojumam, saglabājot URVN 2017. gada apmērā. |
| 2. | Sabiedrības līdzdalība projekta izstrādē | Noteikumu projekts šo jomu neskar. |
| 3. | Sabiedrības līdzdalības rezultāti | Noteikumu projekts šo jomu neskar. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Noteikumu projekta izpildi nodrošinās Maksātnespējas administrācija un Valsts kase. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunas institūcijas netiek veidotas. Esošu institūciju likvidācija vai reorganizācija netiek plānota. |
| 3. | Cita informācija | Nav. |

Iesniedzēja:

Tieslietu ministrijas valsts sekretāra p.i. Laila Medina

Pleikšne 67099125

Anda.Pleiksne@mna.gov.lv

Priednieks 67099106

Normunds.Priednieks@mna.gov.lv